《清微亭分韵得空字》
宋代·傅察

缥缈千层外，萦纡一径通。
飞甍明落日，巨栋挂斜虹。
赏眺资公退，招邀得调同。
九天开浩荡，万象入牢笼。
水色连暗碧，云容借晚空。
清乘庾公兴，快挹楚王风。
弁侧金罍倒，楼昏画角终。
明朝车马客，陟觉厌尘红。

作者简介：傅察（1089—1126）字公晦，孟洲济源（今属河南）人，北宋中书侍郎傅尧俞重孙。端重有操，为文温丽，遇事若无所可否，非其意萃然不可犯。徽宗崇宁五年（1106）进士，蔡京欲妻以女，拒弗答。曾任青州司法参军、永平、淄川丞，太常博士，兵部、吏部员外郎。宣和七年（1125）冬，接伴金国贺正旦使，道逢金太子斡离不，令下拜，抗辩不屈而死，谥忠肃。事迹见《宋史·忠义本传》。